روسیانین SovEkon آنالیتیک-اینفورماسیون مرکزی‌نین آچیقلاماسینا گؤره، تورکیه روسیا‌دان روبل ایله 30 مین تون یوکسک پروتئین‌لی بوغدا ساتین آلا‌جاق.
بوغدانین هر تونونا تخمینن 17 مین روبل اؤده نه جگی دئیه ره ک، میللی پول لار ایله تیجارت سایه‌سینده طرف‌لرین پول دییشیک‌لیگی سببیله ایتکی‌لری‌نین آزالدیلاجاغی وورغولانیب.
قئید ائدک کی، جمهور باشقانی رجب طیب اردوغان بیر مودت وئردیگی معلوماتدا تورکیه‌نین روسیا کیمی مهم تیجارت طرفداش‌لاری ایله تیجارتده میللی پول واحیدلری‌نین ایستیفاده‌سی‌نین آرتیریلاجاغینی دئمیشدی.
روسیا پرزیدنتی ولادیمیر پوتین ده بونو دستکله‌یه‌رک، ایکی‌لی تیجارتده میللی پول ایستیفاده‌سی‌نین، خاریجی عامل‌لرین منفی تأثیرینی مینیموما ائندیرجگینی وورغولامیشدی.
خاطیرلاداق کی، روسیا بوایلین ژوئیه – سپتامبر آیلاری عرضینده تورکیه‌یه 1،2 میلیون تون تاخیل صادر ائدیب.
